Борис Младенов-Young
Защо и как се случи, не разбрах…

chitanka.info

Защо и как се случи, не разбрах —

внезапно нещо ме прободе с нож

и с адски болки в гръдния ми кош

простенах аз, обзет от смъртен страх.

Сърцето ми прескочи и non-stop

запърха с пулс неравен, ускорен,

и с яростта на див кон, хванат в плен,

на място се понесе в луд галоп.[1]

Не помня, колко време продължи.

Минута? Две?… За миг ми прилоша,

пред погледа ми падна пелена…

Когато взорът ми се проясни,

видях престилка бяла от поплин —

една сестра ми слагаше морфин!

Сидни, Австралия — 2012 г.

[1] Галопен ритъм — мед. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.